ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

МИНИСТЪРА НА КУЛТУРАТА

Г-Н ВЕЖДИ РАШИДОВ

ВЪПРОС

от проф. Вили Лилков

народен представител от ПГ на Реформаторски блок в 43-то НС

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасям въпрос

Относно: Реставрацията на Видинската синагога

Уважаеми г-н Министър,

С нотариален акт N 178, том IV, рег. N 8756, дело N 392 от 2009 г. „Регионалната организация на евреите в България „Шалом“, гр. Видин, е учредила на Министерството на културата безвъзмездно и безсрочно вещно право на ползване върху Еврейската синагога в гр. Видин – архитектурен паметник на културата. С приемането на правото на ползване Министерството на културата се е задължило:

- да извърши пълна реставрация на сградата на Синагогата по съгласуван с ОЕБ „Шалом“ проект, като средствата, организацията, изпълнението и надзора се поемат изцяло от държавата;

- да възстанови нейната функция като молитвен дом;

- да създаде втора функция на сградата Музеен/Културен комплекс „Жул Паскин“, който да функционира заедно с крепостта „Баба Вида“.

От 2009 г. досега работата по реставрацията на синагогата не е започнала. Този уникален паметник има огромно значение за град Видин.

Във връзка с изложеното по-горе, моля да ми отговорите:

* Защо реставрацията на синагогата не е започнала?
* Какво ще предприемете за да бъде реставрирана синагогата?

София, 01.03. 2016 г.

Проф. д-р Вили Лилков:

Народен представител от ПГ на РБ